**2018. gada Vaiņodes novada sporta svētki**

**Mērķi un uzdevumi:**

1. Veicināt Vaiņodes novada iedzīvotājus atpūsties aktīvi
2. Noskaidrot Vaiņodes novada spēcīgākās komandas
3. Veicināt novada iedzīvotāju saliedētību

**Laiks un vieta:**

1. 2018. gada 18. augustā plkst. 10:00 Vaiņodes vidusskolas stadionā

**Dalībnieki:**

1. Sacensībās piedalās visi sportot gribētāji, kuri var startēt individuāli, vai veidot komandas. Komandas var veidot klubi un biedrības, pārvaldes, darba vietu kolektīvi, mācību iestādes, interešu un draugu grupas.
2. Komandā līdz 12 cilvēkiem.

**Organizatori**:

1. Vaiņodes novada dome

**Programma:**

1. 17. augustā Vībiņu parkā – Pludmales volejbols

18. augusts

1. plkst. 10:00 – atklāšana Vaiņodes vidusskolas stadionā.

2. Strītbols gan sievietēm, gan vīriešiem ( komandu ieskaitē, 3 pret 3, komandā max. 5 cilvēki.)

3. Tautas bumba ( komandu ieskaitē,4 vīr. + 3 siev)

4. Vasaras biatlons (2 vīr. +2 siev.), Ģimenes zābaku mešana tālumā (1 vīr+1 siev + 1 bērns līdz 12 gadiem), Jautrības stafete (komandu ieskaitē, 3 vīr. +3 siev)

5. Triatlona stafete (komandu ieskaitē, 2 vīr. +1 siev.)

6. četrcīņa (komandu ieskaitē, 3 vīr. + 3 siev.)

7. futbols (komandu ieskaitē, 3 vīr. + 2 siev.)

8. pludmales handbola izgājieni (komandu ieskaitē, 4 vīr. + 2 siev.)

9. smagās tehnikas vilkšana (komandu ieskaitē, 4 vīr. + 2 siev.)

*Individuālie sporta disciplīnas:*

1. Makšķerēšanas sacensības – kā pēdējais posms Vaiņodes novada atklātajā čempionātā makšķerēšanā ar pludiņu. (individuāli)
2. zolītes sacensības
3. bērnu skrējiens (3 vecuma grupas)

**Pieteikšanās:**

Lielo komandu pieteikšanās līdz 16. augustam elektroniski (metodikis@vainode.lv) vai pa telefonu (+371 22014226). Pie Vaiņodes novada sporta metodiķa Aināra Pāvila. Rakstisku pieteikumu ar komandas sastāvu līdz 18. augusta plkst. 10:00. Tie dalībnieki, kas vēlas kādā no sporta disciplīnām pieteikties, bet nav lielo komandu sastāvā, komandu piesaka pirms katras disciplīnas sacensību dienā.

**Sacensību veidu apraksts:**

1. *Strītbols* – notiek gan sieviešu, gan vīriešu konkurencē. Notiek pēc strītbola noteikumiem. Pirms spēles sākšanās 3 no komandas dalībnieki izpilda pa vienam 3 punktu metienam, ja metiens ir precīzs, tad komandai tiek pieskaitīti trīs punkti. Kad visi komandu dalībnieki ir izdarījuši savus metienus, sāk spēli ar tādu rezultātu, kāds ir pēc šiem metieniem. Vienlaicīgi laukumā drīkst atrasties 3 vienas komandas spēlētāji, maiņas drīkst izdarīt spēles gaitā jebkurā brīdī noejot spēlētājam, kurš spēlē nost no laukuma, un uznākot komandas biedram uz laukuma. Viena spēles ilgums ir no 5 līdz 10 minūtēm (spēles laiks atkarīgs no pieteikušo komandu skaita). Spēli tiesā viens tiesnesis, kura lēmums nav apstrīdams. Punktus pēc iemestiem groziem skaita 2;3;1 punkti. Ja tiek iemest grozs ar sodu bumba paliek uzbrūkošajai komandai. Izspēles sistēma atkarīga no pieteiktā komandu skaita
2. *Pludmales volejbols* – sacensības notiek pēc pludmales volejbola noteikumiem. Vienā komandā 2 spēlētāji. Turnīra laikā spēlētāji netiek nomainīti. Visu turnīru aizvada viens pāris. Spēles ilgums (punktu skaits) atkarīgs no pieteikto komandu daudzuma. Izspēles sistēma atkarīga no komandu pieteiktā skaita.
3. *Tautas bumba* – tiek spēlēts pēc visiem tautas bumbas noteikumiem. Vienīgi vīriešu dzimumu pārstāvji spēli aizvada ar kreiso roku. Spēle notiek divus puslaikus. Uzvar tā komanda, kurai laukumā palikuši vairāk cilvēku. Viena puslaika ilgums 5 minūtes.
4. *Triatlona stafete* – sākas ar peldēšanu, tam seko riteņbraukšana, un noslēgums ir skrējiens. Peldēšana no 50 m līdz 200 m (bez palīgekipējuma), riteņbraukšana apkārt Pižuka dīķim un skrējiens 1600 m. Katru posmu veic savs komandas pārstāvis, stafeti nododot ar roku piesitienu. Uzvar tā komanda, kura pirmā finišē.
5. *Četrcīņa* – Sprints, mešanas disciplīna, lēkšanas disciplīna un skriešanas disciplīna. Netradicionālā četrcīņa.
6. *Futbols* – notiek pēc visiem futbola noteikumiem, tikai atšķirība ir, tā ka pirms spēles uzsākšanas, katra komanda izpilda 5 soda sitienus pa vārtiem, visi iesistie vārti tiek skaitīti pie spēles rezultāta. Spēle sākas ar tādu rezultātu, kāds ir pēc soda sitieniem. Spēles laiks atkarīgs no komandu skaita bez ne ilgāk ka 10 minūtes viens puslaiks. TIEK SPĒLĒTS BEZ FUTBOLA BUČIEM.
7. *Pludmales handbola izgājieni* – katra komanda izpilda 6 izgājienus. Ja bumba vienkārši tiek, iemesta vārtos komandai, pienākas 1 punkts, ja komandas dalībnieks “uztaisa kādu triku”, piemēram, gaisā apgriežas ap savu asi 360 grādus un iemet bumbu pretinieku vārtos, tad tiek piešķirti 2 punkti. Pirms turnīra tiks parādīti paraugdemonstrējumi, kā jāveic izgājieni. Un viss neskaidrai tiks paskaidrots. Uzvar tā komanda, kura iegūst visvairāk punktu.
8. *Smagās tehnikas vilkšana* – katrai komandai uz laiku būs jāvelk smagā tehnika aptuveni 20 m. Uzvar tā komanda, kura pēc iespējas īsākā laika posmā pirmā, veic šo distanci.
9. *Vasaras biatlons* – komandas dalībniekiem skrienot jāveic 400 m distance, kur pēc 200 m ir “šaušana” – 5 metieni ar lidojošo šķīvīti pa pudelēm, kuras novietotas uz statīviem. Par katru nenosisto pudeli, dalībniekam jāveic 50 m soda aplis. Uzvar tā komanda, kuras dalībnieki veikuši visu stafeti viss ātrāk.
10. *Ģimenes zābaku mešana tālumā* – komandu veido viens vīrietis, viena sieviete un bērns līdz 10 gadu vecumam (bērns nav lielās komandas pieteikumā). Vīrietis met lielo zābaku, sieviete mazliet mazāku un bērns mazo zābaciņu. Vispirms izmet bērns, tad sieviete dodas līdz tai vietai, kur nokritis bērna mestais zābaciņš, un izpilda savu metienu, tad vīrietis dodas pie sievietes zābaka un met lielo zābaku. Uzvar tā komanda, kurai vistālāk aizlidojis zābaks.
11. *Jautrības stafete* – stafetes noteikumi un kas jādara tiks izklāstīts sacensību dienā pirms disciplīnas.
12. *Zolīte* – notiek pēc visiem kāršu spēles zolīte noteikumiem. Dienas gaitā tiek aizvadītas 5 kārtas pa 24 partijām. Uzvar, tas kurš pēc 5 kārtām ieguvis lielāko punktu skaitu. Ja punktu skaits ir vienāds, tad uzvar kuram labāks pluss/ mīnuss rādītājs.
13. *Bērnu skrējiens* – no 3 līdz 12 gadu vecumam tiek sadalīti trīs vecuma grupās – 3 – 5 gadiem, 6 – 8 gadiem un no 9 līdz 12 gadiem. Katrai vecuma grupai skriešus jāveic sava distance. Jaunākajiem censoņiem tie ir 100 m, no 6 līdz 8 gadiem tie ir 200 m. Vecākajai grupai tas ir viens stadiona aplis – 400 m.
14. *Makšķerēšana* – pēdējais posms Vaiņodes novada atklātā čempionāta makšķerēšanā ar pludiņa makšķeri. Nolikums atrodama www.vaiņode.lv.

Pēc katras disciplīnas attiecīgi ieņemtajai vietai komanda saņem punktu skaitu no 12 punktiem līdz 1 punktam. :

1. 1. vieta – 12 punkti
2. 2.vieta – 10 punkti
3. 3.vieta – 8 punkti
4. 4.vieta – 7 punkti
5. 5. vieta – 6 punkti
6. 6. vieta – 5 punkti
7. 7.vieta – 4 punkti
8. 8. vieta – 3 punkti
9. 9. vieta – 2 punkti
10. 10.vieta un zemāk – 1 punkts.

Kopvērtējumā uzvar tā komanda, kura saņēmusi vislielāko punktu skaitu. Tiek vērtēti labākās 8 komandas disciplīnas. Vienādu punktu skaita gadījumā, uzvar tā komanda, kurai ir visvairāk augstāko vietu.

KOPVĒRTĒJUMA TABULA DIENAS GAITĀ NEBŪS APSKATĀMA! Būs pieejam pēc tam vainode.lv vai pēc pasākuma pie Vaiņodes novada sporta metodiķa Aināra Pāvila.

**Apbalvošana:**

 Kopvērtējumā komandas, kuras ieņēmušas pirmās trīs vietas tiek apbalvotas ar

Kausu, medaļām un suvenīriem, kurus nodrošina Vaiņodes novada dome. Atsevišķu sporta disciplīnu uzvarētāji (vai pirmo trīs vietu ieguvēji) tiek apbalvoti ar balvām no sponsoriem – Latvijas aptiekas, Pophouse, Gaļsaimnieks “Nākotne”, Vaiņodes bekons, Vaiņodes novada dome, Sporta Aģentūra, Blue Shock Race…

 Specbalva no sponsoriem tiks piešķirta aktīvākajiem, radošākajiem, labākajiem kādas komandas līdzjutējiem. To visas dienas garumā vērtēs disciplīnu tiesneši. Tiks vērtēts līdzjutēju noformējums, oriģinalitāte, radošums, aktivitātes utt.

KATRS SPORTA SVĒTKU DALĪBNIEKS PATS ATBILD PAR SAVU VESELĪBAS STĀVOKLI.

**Tiesnešu lēmumi nav apstrīdami.**

SPORTA SVĒTKI TIKS FOTOGRĀFĒTI!!!!!!